દરમિયાન ત્રાસવાદી સંગઠન ઈસ્લામિક સ્ટેટે આ અગાઉ એક નવો વીડિયો જારી કરીને ચેતવણી આપી છે કે બાંગ્લાદેશ અને દુનિયાભરમાં જ્યાં સુધી શરિયત કાયદો લાગુ પાડવામાં નહીં આવે ત્યાં સુધી અમે હુમલાઓ ચાલુ રાખીશું અને ગત સપ્તાહે કરવામાં આવેલ આતંકી હુમલો માત્ર એક ઝાંખી હતી. બાંગ્લાદેશ સરકારને ચેતવણી આપતો આ વીડિયો યુદ્ધગ્રસ્ત ‌સિરિયામાં આ આતંકવાદી સંગઠનના કબજાવાળા રક્કાથી બાંગ્લાભાષામાં જારી કરવામાં આવ્યો છે. સૌ પહેલાં આ વીડિયો ખોફનાક ત્રાસવાદી સંગઠન આઈએસઆઈએસની વેબસાઈટ પર મૂકવામાં આ‍વ્યો હતો અને ત્યાર બાદ આજે સવારે યુ-ટ્યૂબ પર પોસ્ટ કરવામાં આવ્યો હતો.